2.2 ลักษณะการประกอบธุรกิจ

1. ประวัติความเป็นมา

  ปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน
  โดยเป็นบริษัทในเครือของ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
  ด้วยทุนจดทะเบียน 3 ล้านบาท

  ปี 2533 บริษัทได้เพิ่มทุนจดทะเบียนเป็น 150 ล้านบาท โดยมีผู้ถือหุ้นใหญ่ คือ บริษัท ซิโน-ไทย
  เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98
  และได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง
  โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท Sino-Thai Pressure
  Vessel and Iron Works (STP&I) จำกัด

  ปี 2537 บริษัทได้ย้ายสถานที่ตั้งไปยังโรงงานใหม่ที่จังหวัดชลบุรีทำให้บริษัทฯ มีกำลังผลิตรวม
  30,000 ตันต่อปี นอกจากนี้ในส่วนของ Zone-2
  บริษัทได้รับสิทธิประโยชน์จากสำนักงานคณะกรรมการส่งเสริมการลงทุน

  ปี 2538 บริษัทได้เพิ่มทุนจดทะเบียนเป็น 175 ล้านบาทและมีพันธมิตรทางธุรกิจที่สำคัญ คือ บริษัท
  โตโมเอะ คอร์ปอเรชั่น จำกัด (ประเทศญี่ปุ่น) และบริษัท มิตซุยแอนด์คัมปนี (ไทยแลนด์) จำกัด
  โดยถือหุ้นสัดส่วนร้อยละ 7.14 และ 3.32 ตามลำดับ ซึ่งต่อมาบริษัท โตโมเอะ คอร์ปอเรชั่น
  จำกัด (ประเทศญี่ปุ่น) ได้จำหน่ายหุ้นที่ถืออยู่ทั้งหมดในปี 2548 นอกจากนี้
  บริษัทยังได้ขยายกำลังการผลิตเป็น 50,000 ตันต่อปี

  ปี2539 บริษัทได้แปรสภาพเป็นบริษัทมหาชนจำกัด โดยเพิ่มทุนจดทะเบียนเป็น 250 ล้านบาท
  และเป็นบริษัทจดทะเบียนในตลาดหลักทรัพย์แห่งประเทศไทย

  ปี 2544 บริษัทได้เพิ่มการดำเนินการประกอบกิจการผลิต จำหน่าย นำเข้าและส่งออก วัตถุดิบ
  ท่อ ท่อประปา ถัง ถังบรรจุก๊าซหุงต้ม ถังบรรจุน้ำมัน
  อุปกรณ์และเครื่องมือเครื่องใช้ที่ใช้ในการก่อสร้างทุกชนิด ตลอดจนซ่อมแซมวัสดุอุปกรณ์ดังกล่าว
  รวมทั้งการรับจ้างประกอบเครื่องอบ เครื่องจักร
  เครื่องกลและชิ้นส่วนเครื่องใช้ไฟฟ้าทุกชนิดและได้เปลี่ยนแปลงมูลค่าหุ้นที่ตราไว้จากหุ้นละ 10
  บาท เป็นหุ้นละ 1 บาท

  ปี 2546 บริษัทได้ออกหุ้นกู้ไม่มีหลักประกันจำนวน 100,000 หุ้น และมีมูลค่าที่ตราไว้ 1,000
  บาทต่อหุ้น โดยคิดดอกเบี้ยอัตราคงที่ร้อยละ 5.25 ต่อปี มีกำหนดชำระดอกเบี้ยทุก 6 เดือน
  และกำหนดชำระคืนเงินต้น 5 ปี นับจากวันที่ออกหุ้นกู้
  โดยได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ ในวันที่ 30
  ตุลาคม 2546

  ปี 2547 บริษัทได้ร่วมลงทุนก่อตั้งบริษัท คลัฟ ซิโน-ไทย จำกัด
  ซึ่งเป็นการถือหุ้นในบริษัทดังกล่าวในสัดส่วน ร้อยละ 50 กับ บริษัท คลัฟ (ประเทศไทย) จำกัด
  เพื่อรองรับการขยายงานด้านรับเหมาก่อสร้างในธุรกิจขุดเจาะน้ำมันและก๊าซธรรมชาติ
  รวมทั้งอุตสาหกรรมขนาดใหญ่ต่างๆ และได้จดทะเบียนเลิกกิจการเมื่อวันที่ 1 พฤศจิกายน 2550
  โดยขณะนี้เสร็จสิ้นการชำระบัญชีแล้ว

  ปี 2549 บริษัทได้จดทะเบียนเพิ่มสาขาของบริษัทเพิ่มอีก 1
  สาขาเพื่อขยายธุรกิจไปจำหน่ายเครื่องจักรอุปกรณ์ในการก่อสร้างเพื่อรองรับแนวโน้มการขยายตัวของธุรกิจรับเหมาก่อสร้างในอนาคต

  ปี 2550 บริษัทได้เพิ่มทุนจดทะเบียนจาก 250 ล้านบาท เป็น 333.50 ล้านบาท
  โดยออกหุ้นสามัญเพิ่มทุนจำนวน 83.50 ล้านหุ้น
  เพื่อรองรับการใช้สิทธิแปลงสภาพของใบสำคัญแสดงสิทธิ

  ปี 2551 บริษัทขยายกำลังการผลิตโดยลงทุนก่อสร้างโรงงานแห่งใหม่ที่ อ.ศรีราชา
  ซึ่งมีกำลังการผลิต 25,000 ตันต่อปี และสร้างโรงประกอบโรงงานสำเร็จรูป
  ที่ท่าเรือแหลมฉบังเพื่อรองรับธุรกิจในอนาคต
  ซึ่งทั้งสองแห่งบริษัทได้รับสิทธิประโยชน์จากสำนักงานคณะกรรมการส่งเสริมการลงทุน

  ปี 2552 บริษัทได้เพิ่มทุนจดทะเบียนจาก 333.50 ล้านบาท เป็น 346.70 ล้านบาท
  โดยออกหุ้นสามัญเพิ่มทุน จำนวน 13.20 ล้านบาท
  เพื่อรองรับการใช้สิทธิแปลงสภาพของใบสำคัญแสดงสิทธิ และได้จดทะเบียนทุนชำระแล้ว จาก
  250 ล้านบาท เป็น 328.04 ล้านบาท

  บริษัทได้รับใบรับรองระบบบริหารงานคุณภาพ ได้ผ่านการตรวจประเมินโดยบริษัท เอเจเอ
  รีจีสตร้าส์ จำกัด และขึ้นทะเบียนเป็นไปตามข้อกำหนดของ มาตรฐาน ISO 9001 : 2008
  ประเภท งานผลิตโครงสร้างเหล็ก และงานประกอบท่อ สำหรับโรงงานชลบุรี โรงงานระยอง
  โรงงานศรีราชา และโรงงานประกอบท่าเรือแหลมฉบัง

2. ภาพรวมของการประกอบธุรกิจของบริษัท บริษัทย่อย และบริษัทร่วม

บริษัท เอสทีพี แอนด์ ไอ จำกัด (มหาชน) ประกอบธุรกิจ แปรรูปโครงสร้างเหล็ก (Steel
Structure Fabrication), งานประกอบและเชื่อมท่อ (Piping Fabrication),
งานประกอบโรงงานสำเร็จรูป (Process Module) และ งานแปรรูปผลิตภัณฑ์เหล็กอื่น ๆ
(Other Fabrication Steel)

กลุ่มบริษัทมีบริษัทย่อย และบริษัทร่วม ดังนี้

บริษัทย่อย จำนวน 1 บริษัท คือ

บริษัท เอส ที ไอ ที จำกัด (“STIT”) ดำเนินธุรกิจจำหน่ายและให้เช่าเครื่องมือ
เครื่องจักรในการก่อสร้างรวมทั้งบริการด้านวิศวกรรม

โครงสร้างการถือหุ้นของบริษัท บริษัทย่อย และบริษัทร่วม

3. ลักษณะการประกอบธุรกิจของบริษัท บริษัทย่อย และบริษัทร่วม

บริษัท เอสทีพี แอนด์ ไอ จำกัด (มหาชน) (“บริษัท”)

ประกอบธุรกิจแปรรูปผลิตภัณฑ์เหล็กและโครงสร้างเหล็ก โดยการนำเหล็กรูปพรรณ ท่อเหล็ก
และเหล็กแผ่น มาตัดและประกอบตามแบบที่ลูกค้ากำหนด ผลิตและติดตั้งโครงสร้างเหล็ก
(Structural Steel) งานประกอบและเชื่อมท่อ (Piping) และ
งานประกอบโรงงานสำเร็จรูป (Process Module) สำหรับโรงงานอุตสาหกรรมขนาดใหญ่ เช่น
อุตสาหกรรมน้ำมันและพลังงาน ปิโตรเคมี ไฟฟ้า เป็นต้น
เพื่อส่งออกไปยังต่างประเทศตามลูกค้ากำหนด โดยกลุ่มลูกค้าหลัก คือ เจ้าของโครงการ
และผู้รับเหมาหลัก

บริษัท เอส ที ไอ ที จำกัด (“STIT”)

ได้ก่อตั้งขึ้นในปี 2542 เป็นตัวแทนจำหน่ายและบริการจัดหาสินค้าเครื่องมือ
เครื่องจักรและอุปกรณ์ที่ใช้ในอุตสาหกรรมการก่อสร้างและอุตสาหกรรมการผลิต
รวมถึงงานด้านสิ่งแวดล้อม บริษัท STIT
ยังเป็นตัวแทนจำหน่ายสินค้าและบริการจัดหาสินค้าอีกหลายประเภท ได้แก่ Tower Crane ยี่ห้อ
LIEBHERR จากประเทศเยอรมัน Concrete Pump และ Mortar Machine  ยี่ห้อ
PUTZMEISTER จากประเทศเยอรมัน Special  High Pressure Cleaner ยี่ห้อ DYNA JET
จากประเทศเยอรมัน   Crane พับติดรถบรรทุกยี่ห้อ ATLAS จากประเทศเยอรมัน
เครื่องกำเนิดไอน้ำ ยี่ห้อ IHI จากประเทศญี่ปุ่น เครื่องอัดลม ยี่ห้อ COMPAIR
 จากประเทศอังกฤษ เครื่องวางท่อร้อยสายใต้ดินระบบ HDD (Horizontal Directional
Drilling) ยี่ห้อ TERRA จากประเทศสวิตเซอร์แลนด์ เป็นต้น อีกทั้งยังให้บริการ Slipform
Formworks และเป็นตัวแทนจำหน่าย Mast Climbing Platform ยี่ห้อ  SCANCLIMBER
จากประเทศฟินด์แลนด์และ GENIE Industries จากสหรัฐอเมริกา People Lifting
equipment  ยี่ห้อ HAULOTTE จากฝรั่งเศล นอกจากนี้ บริษัท STIT
ยังมุ่งเน้นเรื่องการให้บริการหลังการขายทั้งการซ่อม บำรุงรักษาเครื่องจักรที่ขาย รวมถึง spare
parts ต่างๆที่เกี่ยวข้องเพื่อตอบสนองความพึงพอใจของลูกค้าสูงสุดอย่างครบวงจร

3.1 โครงสร้างรายได้ของบริษัทฯ บริษัทย่อย และบริษัทร่วมค้า

โครงสร้างรายได้ของบริษัทในปี 2551 ถึง ผลประกอบการ 6 เดือนแรกของปี 2553
โดยแยกตามประเภทธุรกิจมีดังนี้

หน่วย: ล้านบาท

+----------------+-----------+------+-----+------+-----+------+------+
| รายได้          | ดำ        | ปี    |     | ปี    |     | ปี    |      |
|                | เนินการโดย | 2551 |     | 2552 |     | 2553 |      |
|                |           |      |     |      |     |      |      |
|                |           |      |     |      |     | (งวด |      |
|                |           |      |     |      |     | 6    |      |
|                |           |      |     |      |     | เดือน |      |
|                |           |      |     |      |     | แรกข |      |
|                |           |      |     |      |     | องปี) |      |
+----------------+-----------+------+-----+------+-----+------+------+
|                |           | มูลค่า | %   | มูลค่า | %   | มูลค่า | %    |
+----------------+-----------+------+-----+------+-----+------+------+
| 1.งานแปร       | บริษัท      | 1,49 | 21  | 97   | 10  | 16   | 3.72 |
| รูปโครงสร้างเหล็ก |           | 4.28 | .06 | 4.65 | .94 | 8.06 |      |
+----------------+-----------+------+-----+------+-----+------+------+
| 2.             | บริษัท      | -    | -   | 17   | 1   | 27   | 6.04 |
| งานป           |           |      |     | 1.29 | .92 | 3.02 |      |
| ระกอบและเชื่อมท่อ |           |      |     |      |     |      |      |
+----------------+-----------+------+-----+------+-----+------+------+
| 3.             | บริษัท      | 5,19 | 73  | 7,32 | 82  | 3,86 | 8    |
| งานประกอบโ     |           | 9.29 | .28 | 3.85 | .20 | 1.86 | 5.42 |
| รงงานสำเร็จรูป4) |           |      |     |      |     |      |      |
+----------------+-----------+------+-----+------+-----+------+------+
| 4.             | บริษัท /    | 26   | 3   | 29   | 3   | 14   | 3.31 |
| รายได้จากกา     | STIT /    | 6.14 | .75 | 0.59 | .26 | 9.54 |      |
| รขายและบริการ²⁾ | CST¹⁾     |      |     |      |     |      |      |
+----------------+-----------+------+-----+------+-----+------+------+
| 5. รายได้อื่น³⁾   | บริษัท /    | 13   | 1   | 14   | 1   | 6    | 1.51 |
|                | STIT /    | 5.74 | .91 | 9.18 | .67 | 8.26 |      |
|                | CST       |      |     |      |     |      |      |
+----------------+-----------+------+-----+------+-----+------+------+
| รวม            |           | 7,09 | 100 | 8,90 | 100 | 4,52 | 10   |
|                |           | 5.45 | .00 | 9.56 | .00 | 0.74 | 0.00 |
+----------------+-----------+------+-----+------+-----+------+------+

หมายเหตุ: 1) บริษัท คลัฟ ซิโน-ไทย จำกัด ได้จดทะเบียนเลิกบริษัท เมื่อวันที่ 1 พฤศจิกายน
2550

  2) รายได้จากการขายและบริการ ประกอบด้วย รายได้จากการผลิต,
  การจำหน่ายและการให้เช่าเครื่องจักร รวมทั้งวัสดุและอุปกรณ์ งานก่อสร้าง

  3) รายได้อื่น ได้แก่ กำไรจากการขายเงินลงทุนชั่วคราว กำไรจากอัตราแลกเปลี่ยน
  รายได้โอนกลับประมาณการขาดทุนที่อาจจะเกิดขึ้น รายได้ดอกเบี้ย
  และรายได้จากการจำหน่ายเศษวัสดุ

  4) ในไตรมาสที่ 1 ปี 2553 บริษัทฯ
  ได้รับรู้รายได้ส่วนเพิ่มอันเนื่องมาจากการได้รับชดเชยจากการเร่งงานของบริษัทฯ
  รวมถึงงานส่วนเพิ่มอื่นๆ
  สำหรับโครงการก่อสร้างโรงงานสำเร็จรูปที่มีกับคู่สัญญารายหนึ่งในประเทศออสเตรเลีย
  ซึ่งคู่สัญญาได้ตกลงลงนามยอมรับเป็นที่เรียบร้อยแล้ว
  ซึ่งในอดีตบริษัทฯรับรู้รายได้ตามอัตราที่กำหนดในสัญญาเดิม
  โดยที่ยังมีความไม่แน่นอนว่าบริษัทฯจะมีสิทธิเรียกเก็บได้ในจำนวนเท่าใด
  ทำให้รายได้เพิ่มขึ้นมากเมื่อเทียบกับไตรมาสที่ 1 ปี 2552